7de Laners sal eers dán weet | Maroela Media
Die SAUK, wat dié program beeldsaai, sloer glo sedert August met die nuwe kontrak met Danie Odendaal-produksies, wat 7de Laan vervaardig en die produksiehuis moes onder meer in dié tyd personeel uit sy eie sak betaal.
Die produksiehuis het vandeesweek gesê hy kon dit nie verder bekostig om die personeel, soos akteurs en skrywers, te betaal en verdere episodes aan die SAUK te verskaf voordat die kontrak gefinaliseer is nie.
Kaizer Kganyago, SAUK-woordvoerder, het Donderdagaand gesê onderhandelinge oor die nuwe kontrak tussen die SAUK en Danie Odendaal-produksies is in die finale stadium.
Rosa-Marie Erasmus, 7de Laan-woordvoerder, het Saterdag aan Maroela Media gesê sy kan bevestig die kontrak is sedertdien ontvang.
"Ons kan bevestig dat die kontrak nou gefinaliseer is, maar Danie het dit nog nie onderteken nie. Ons sal eers teen Maandag weet of alles in orde is en of Maandag se episode uitgesaai gaan word, maar die kanse is goed. Ons sal kykers Maandag laat weet," het sy gesê.